Shah Rukh Khan

Shah Rukh Khan (pronunciate [ˈʃɑːɦɾʊx xɑːn]; nascite le 2 de novembre 1965), cognoscite etiam per le abbreviation SRK, es un actor e productor de films indian qui opera in films hindi. Nominate in le medias como le 'Baadshah de Bollywood' e 'Rege Khan', ille ha apparite in plus que 90 films, e guaniava multe elogios, includente 14 premios Filmfare. Ille ha recepite le Padma Shri del Governamento de India, assi como le Ordre del Artes e del Litteras e le Legion de Honor del Governamento de Francia. Khan ha un sequito importante in Asia e le diaspora indian mundial. In terminos de dimension del audience e guanios, multe medias lo ha describite como un del stellas de cinema le plus succedite in le mundo. Multe de su films thematiza le identitate national indian e le connexiones con communitates de diaspora, o differentias e querelas de genere, racial, social e religiose.

Categoria:Actores